機械學習同數據科學（data science）好有關係，例如係做數據探勘（data mining）噉，就可以涉及教部電腦點樣搵出數據當中嘅規律，令到部電腦曉自動化噉探勘一啲人手好難分析嘅數據，由呢啲數據嗰度抽取有用嘅資訊，而因為「由數據抽取資訊」呢樣嘢基本上無論乜嘢科學同商學領域都會用到，所以機械學習對於好多領域嚟講都係一種好有用嘅技術。